6. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 205 της 6-13 Ιουν. 1995   (ΦΕΚ Α΄ 109)  Κατάταξη αθλητών εθνικής ομάδας στην Ελληνική Αστυνομία και Πυροσβεστικό Σώμα.  Έχοντας υπόψη: 1.Τις διατάξεις του άρθρ. 11 παρ. 1 εδάφ. ζ΄ και η΄ του Νόμ. 1481/1984 (Α΄ 152) «Οργανισμός Υπουργείου Δημόσιας Τάξης», όπως αντικαταστάθηκε με το άρθρ. 1 του Νόμ. 1590/1986 (Α΄ 49). 2.Τις διατάξεις της παρ. 2 του άρθρ. 1 του Νόμ. 1590/1986 «Τροποποίηση διατάξεων του Νόμ. 1481/1984 «Οργανισμός Υπουργείου Δημόσιας Τάξης και άλλες διατάξεις». 3.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίοι προστέθηκε με το άρθρ. 27 του Νόμ. 2081/1992 (Α΄ 154). 4.ΑΑ.β.5-6 Επιλογή & Αξιολόγηση Αστυνομικού Προσ/κού Ελληνικής Αστυνομίας   1067 4.Τις διατάξεις του Π.Δ. 82/1993 «Περιορισμός συναρμοδιότητας κατά την έκδοση κανονιστικών διατάξεων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης» (Α΄ 36). 5.Τις διατάξεις του Π.Δ. 108/1994 «Περιορισμός αρμοδιότητας κατά την έκδοση διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης» (Α΄ 82). 6.Το γεγονός ότι από τις διατάξεις αυτού του διατάγματος δεν προκαλείται δαπάνη σε βάρος του κρατικού προϋπολογισμού. 7.Την υπ’ αριθ. 244/1995 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Άρθρ.1.-Στους διαγωνισμούς για κατάταξη στην Ελληνική Αστυνομία ως δοκίμων αστυφυλάκων, που ενεργούνται, σύμφωνα με τις διατάξεις της παρ. 3 του άρθρ. 7 του Νόμ. 2226/1994 (Α΄ 122), δύνανται να συμμετέχουν και οι αθλητές μέλη της εθνικής ομάδας οποιουδήποτε ατομικού ή ομαδικού αθλήματος, εφόσον δεν έχουν υπερβεί το 30ο έτος της ηλικίας τους και ανεξάρτητα αν έχουν εκπληρώσει τις στρατιωτικές τους υποχρεώσεις. 2.Οι αθλητές της παρ. 1 του παρόντος δύνανται να κατατάσσονται στο Πυροσβεστικό Σώμα μέχρι της συμπλήρωσης του 30ου έτους της ηλικίας τους. 3.Για τα θέματα που αφορούν τα λοιπά προσόντα και δικαιολογητικά, τη διαδικασία επιλογής και κατάταξης καθώς και την εκπαίδευσή τους εφαρμόζονται οι διατάξεις του οικείου κανονισμού του Σώματος, στο οποίο κατατάσσονται. Άρθρ.2.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.                                       (Μετά τη σελ. 24,94020(γ) Σελ.  24,94021 Τεύχος 1337 Σελ. 43 Επιλογή & Αξιολόγηση Αστυνομικού Προσ/κού Ελληνικής Αστυνομίας 4.ΑΑ.β.6   1068 4.ΑΑ.β.6 Επιλογή & Αξιολόγηση Αστυνομικού Προσ/κού Ελληνικής Αστυνομίας   1069 